1990R1907 — SL — 01.07.2005 — 006.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B UREDBA SVETA (EGS) št. 1907/90 z dne 26. junija 1990 o določenih tržnih standardih za jajca (UL L 173, 6.7.1990, p.5)

spremenjena z:









▼B

UREDBA SVETA (EGS) št. 1907/90

z dne 26. junija 1990

o določenih tržnih standardih za jajca







SVET EVROPSKIH SKUPNOSTI JE ob upoštevanju Pogodbe o ustanovitvi Evropske gospodarske skupnosti, ob upoštevanju Uredbe sveta (EGS) št. 2771/75 z dne 29. oktobra 1975 o skupni ureditvi trga za jajca ( 1 ), kakor je bila nazadnje spremenjena z Uredbo (EGS) št. 1235/89 ( 2 ) in zlasti člena 2(2)te Uredbe, ob upoštevanju predloga Komisije, ker Uredba (EGS) št. 2771/75 skrbi za vzpostavljanje tržnih standardov, ki se nanašajo predvsem na razvrščanje po kakovosti in teži, embalažo, skladiščenje, transport, predstavitev in označevanje jajc; ker lahko takšni standardi pripomorejo k izboljšanju kakovosti jajc in posledično pospešijo njihovo prodajo; ker je zato v interesu proizvajalcev, trgovcev in potrošnikov, da bi tržne standarde uporabljali za kokošja jajca, ki so primerna za prehrano ljudi; ker so v Uredbi (EGS) št. 2775/75 ( 3 ) zapisani določeni tržni standardi za jajca; ker je te standarde potrebno redno kritično pregledati, da bi zagotovili boljše garancije in natančnejše informacije za končnega potrošnika jajc, predvsem z vidika razvijajoče se trgovske prakse; ker so izkušnje z obstoječimi standardi in posvetovanja tako z trgovskimi kot z potrošniškimi predstavniškimi organizacijami pokazala potrebo po dodatnih spremembah in po določenih podrobnejših predpisih, ki jih je potrebno sprejeti v skladu s členom 17 Uredbe (EGS) št. 2771/75, da bi pospešili prihodnje spremembe; ker je zato, da bi določili te standarde, potrebno natančno razlikovati med jajci primernimi za prehrano ljudi in jajci, ki to niso, predvsem počenimi jajci ali jajci vloženimi v inkubator, in ki se, načeloma, uporabljajo v drugih industrijah razen v živilski industriji; ker takšni predpisi zahtevajo tudi, da se jajca druge vrste ne smejo mešati s kokošjimi jajci; ker se morajo standardi uporabljati za vsa kokošja jajca, s katerimi se trguje na področju Skupnosti; ker se nič manj ne zdi koristno izključiti iz področja njihove uporabe določenih oblik prodaje od proizvajalca do potrošnika, kjer so vključene manjše količine; ker naj bodo, razen tega, jajca, pripeljana iz proizvodnega mesta v center za pakiranje ali v določene grosistične trgovine in jajca, namenjena za uporabo v živilski industriji, izvzeta iz razvrščanja in označevanja; ker je zaradi tega potrebno sestaviti seznam dobaviteljev podjetjem, ki imajo pravico razvrščati jajca po kakovosti in masi; ker mora razvrščanje jajc biti omejeno izključno na podjetja, ki so temu namenu ustrezno opremljena; ker morajo zahteve po kakovosti jajc biti za potrošnika lahko razumljive in morajo zato, da bi bili čimbolj racionalni, biti delane v vseh fazah distribucije; ker je zaradi tega potrebno določiti omejeno toda zadostno število kakovostnih razredov in mase; ker mora potrošnik biti zmožen razlikovati med jajci različnih kakovostnih razredov in mase; ker je to zahtevo mogoče izpolniti z označevanjem jajc in embalaže; ker je potrebno določiti označbe, ki se smejo oz. se morajo uporabljati na pakiranjih; ker mora uporaba določenih neobveznih oznak biti predmet podrobnejših predpisov, ki bodo sprejeti po postopku, navedenem v členu 17 Uredbe (EGS) št. 2771/75; ker je označevanje „sveža jajca“ lahko neobvezno, saj jim obvezno označevanje drugih jajc onemogoča, da bi bila lahko razpoznavna; ker mora vsakdo, ki trži „sveža jajca“, imeti dovoljenje, da označi takšna jajca tudi z drugimi podatki, ki služijo za javne namene; ker je zaželeno, da se izvajalcem dovoli označevanje določenih označb, ki so že predvidene za primere majhnih pakiranj, direktno na jajca; ker mora biti uporaba teh označb odvisna od pogojev, ki ustrezajo tistim, ki so pripravljeni za primer pakiranj, kakor tudi strogi kontroli; ker mora v primeru jajc, ki so namenjena za prodajo nepakiranih jajc, datum razvrstitve zamenjati datum roka uporabe; ker bi vsako drugo označevanje lahko vplivalo na pogoje trgovanja v Skupnosti; ker morajo biti opredelitve, ki so zapisane v prejšnjih Uredbah Skupnosti in se nanašajo na pakiranje in način predstavitve jajc za prodajo, dorečene bolj nedvoumno; ker je nujno zagotoviti potrebno zaščito za maloprodajo jajc brez posebnega pakiranja; ker je praksa pokazala, da so obstoječi predpisi, ki dopuščajo samo uporabo priporočenega datuma za prodajo poleg obveznega datuma pakiranja na jajcih ali njihovem pakiranju, preveč neprilagodljivi; ker morajo zato predpisi biti narejeni tudi za možnost uporabe določenih drugih datumov ob primernih pogojih; ker trenutna praksa kaže, da se označba roka pakiranja lahko odpravi; ker takšni skupni predpisi morajo biti sprejeti za pakiranje, da se bo zagotovilo ohranjanje kakovosti jajc in se bo pospešila trgovina in nadzor nad izpolnjevanjem standardov; ker naj ima potrošnik prosto izbiro, in zato, da bi zagotovili, da potrošniku ponujeno blago ustreza standardom kakovost in teže, morajo trgovci v maloprodaji prikazati primerne informacije bodisi na ponujenem blagu ali zraven njega; ker je nujno, in v interesu tako proizvajalca kot tudi potrošnika, da jajca, ki so uvožena iz tretjih držav, ustrezajo standardom Skupnosti; ker posebni predpisi, ki so v veljavi v določenih tretjih državah, lahko zagovarjajo omejitve, ki v takšnih primerih dovoljujejo izvoz zunaj Skupnosti; ker se zdi primerno izključiti iz področja standardov Skupnosti jajca, ki jih potrošnik v majhnih količinah za svojo lastno uporabo uvozi iz tretjih držav ali izvozi v tretje države; ker mora vsaka država članica določiti agencijo ali agencije, ki so odgovorne za nadzor; ker morajo biti postopki za takšen nadzor enotni; ker mora vsaka država članica določiti tudi kazni za prekršitve; ker so predpisi iz te Uredbe brez škode za kakršne koli predpise Skupnosti, ki bi jih lahko sprejeli, da bi uskladili predpise veterinarske in zakonodaje s področja živil, katere namen je zaščititi zdravje ljudi in živali in preprečiti ponarejanje in prevare; ker je ob podaji gornjih bistvenih sprememb in ob potrebi po številnih zgolj tekstnih spremembah Uredbe (EGS) št. 2772/75 zaradi jasnosti priporočljivo ponovno izdelati zakonodajo, ki je ustrezna za to področje; ker se, zaradi tega Uredbo (EGS) št. 2772/75 lahko razveljavi, SPREJEL NASLEDNJO UREDBO:







Člen 1

V tej uredbi:

1. „jajca“ pomenijo kokošja jajca v lupini, ki so primerna za neposredno prehrano ljudi ali za uporabo v živilski industriji. Za jajce se ne štejejo počena, inkubirana ali kuhana jajca;

2. „industrijska jajca“ so kokošja jajca v lupini razen tistih, ki so omenjena v 1. odstavku, vključno s počenimi in inkubiranimi jajci. Za industrijska se ne štejejo kuhana jajca;

3. „jajca za valjenje“ so jajca, ki so namenjena za proizvodnjo piščancev, v skladu s predpisi, ki urejajo jajca za valjenje;

4. „počena jajca“ so jajca, z razpokami v lupini in poškodovano membrano, zaradi česar je izpostavljena njihova vsebina;

5. „natrta jajca“ so jajca s poškodovano, vendar z nezlomljeno lupino in nepoškodovano membrano;

6. „inkubirana jajca“ so jajca ki so bila vložena v inkubator;

7. „promet z jajci“ pomeni imeti ali razstavljati za prodajo, ponujati v prodajo, prodajati, dostavljati ali katerokoli drugo obliko trženja

8. „zbiralec“ je katera koli oseba, ki je pooblaščena s strani pristojnih organov, za zbiranje jajc pri proizvajalcih ter njihovo dostavo: (a) pakirnemu centru; (b) na trg, ki prodaja izključno grosistom, katerih podjetja so potrjena kot pakirni centri; ali (c) industriji;

9. „pakirni center“ je obrat, ki ga je pristojna oblast pooblastila, da razvršča jajca glede na kakovost in maso;

10. in neživilski industriji„serija“ označuje jajca iz enega in istega pakirnega centra, zbrana na enem mestu, pakirana ali v razsutem stanju, z enim in istim ►M2 minimalni rok trajanja ali datum pakiranja ◄ in tudi enake razvrstitve po kakovosti in masi;

11. „veliko pakiranje“ pomenijo pakiranja, odprte posode ali zabojnike, ki vsebujejo več kot 36 jajc;

12. „malo pakiranje“ pomenijo pakiranja ali zavitke, ki vsebujejo 36 jajc ali manj;

13. „prodaja v razsutem stanju“ pomeni prodaja jajc na drobno v drugačni obliki kot so mala ali velika pakiranja.

Člen 2

1. Z jajci, ki ne izpolnjujejo določb te Uredbe se ne sme tržiti v Skupnosti z namenom poslovanja ali trženja.

2. Ne glede na prvo točko pa se določbe, ki se nanašajo na razvrščanje in označevanje ne smejo uporabljati za jajca:

(a) ki so pripeljana neposredno iz proizvodnega mesta v pakirni center ali na trg, kjer se prodajajo izključno bodisi grosistom, ki imajo status pakirnega centra v skladu s členom 5, ali za jajca ki so namenjena za predelavo v živilski industriji, skladno z Direktivo sveta 89/437/EGS z dne 20. junija 1989 o higienskih in zdravstvenih problemih, ki vplivajo na proizvodnjo jajčnih proizvodov in njihovo trženje ( 4 ) ►M1 in neživilski industriji ◄ ;

(b) ki so proizvedena v Skupnosti in dostavljena za predelavo v živilski industriji tistim podjetjem, ki so potrjena v skladu z Direktivo Sveta 89/437/EGS ►M1 in neživilski industriji ◄ .

▼M2

3. Ta uredba se ne uporablja za:

— jajca, ki jih proizvajalec na svoji lastni farmi, na lokalnem javnem trgu z izjemo akcijskih trgov ali prodaje od vrat do vrat, proda neposredno potrošniku za njegovo lastno uporabo,

— jajca, razen počenih jajc, ki jih proizvajalec v določenih regijah na Finskem, navedenih v Prilogi II, proda lokalnemu trgovcu na drobno,

če ta jajca prihajajo iz proizvajalčeve lastne proizvodnje in niso pakirana v skladu s členi 10, 11 in 12 in da ni uporabljeno nikakršno razvrščanje po kakovosti in teži, določeno v tej uredbi.

▼M3

Seznam regij na Finskem, ki ga vsebuje Priloga II, se lahko skrajša v skladu s postopkom iz člena 17 Uredbe (EGS) št. 2771/75.

▼M6

Vendar pa so jajca, ki jih proizvajalec prodaja na lokalni javni tržnici, žigosana z registrsko številko, kakor to določa člen 7(1)(a). Države članice lahko izvzamejo od te obveznosti proizvajalce jajc, ki nimajo več kot 50 kokoši nesnic, pod pogojem, da se ta jajca prodajajo na lokalni javni tržnici, ki se nahaja na območju proizvodnje v zadevni državi članici in da sta ime in naslov kmetije označena na prodajnem mestu.

▼B

4. Ta uredba ne sme vplivati na določbe, ki se nanašajo na veterinarske in zdravstvene predpise ter predpise s področja živil, ki se nanašajo za zagotovljanje usklajenosti s higienskimi in zdravstvenimi standardi, primernimi za proizvode ali za zaščito zdravja živali ali ljudi.

Člen 3

Jajca, kot so določena v členu 1(1), se ne smejo mešati z jajci drugih vrst.

Člen 4

1. Brez vpliva na člen 2 tega pravilnika proizvajalci ne smejo dostaviti:

▼M1

(a) jajc nobenemu drugemu razen zbiralcem, centrom za pakiranje, trgom znotraj pomena člena 2(2)(a), podjetjem živilske industrije, odobrenim v skladu z Direktivo 89/437/EGS in neživilski industriji;

▼B

(b) industrijska jajca, razen inkubiranih jajc, nobenemu drugemu razen pakirnim centrom ali predelovalni industriji, razen živilski industriji;

(c) inkubiranih jajc nobenemu drugemu razen kafileriji ali predelovalni industriji, razen živilski industriji.

2. Jajca, ki so se poškodovala v pakirnih centrih, se lahko dostavijo samo predelovalni industriji, razen živilski industriji.

Člen 5

1. Ne glede na primere določene v členu 8, smejo jajca po kakovosti in masi razvrščati samo pakirni centri.

2. Pakirni centri morajo voditi sprotno dokumentacijo o svojih dobaviteljih.

3. Na podlagi kriterijev, ki so določeni po postopku iz člena 20, morajo pristojni organi na zahtevo podjetja ali proizvajalca razdeliti pooblastila za razvrščanje jajc in dodeliti registersko številko vsakemu podjetju ali proizvajalcu, ki ima primerne prostore in tehnično opremo za razvrščanje jajc po kakovosti in masi. Takšno pooblastilo se lahko odvzame vedno, ko zahtevani pogoji niso več izpolnjeni.

Člen 6

1. Jajca morajo biti razvrščena po kakovosti kot sledi:

— razred A ali „sveža jajca“,

▼M4

— razred B ali „jajca drugega ali nižjega razreda, namenjena za podjetja živilske industrije, z dovoljenjem v skladu z Direktivo 89/437/EGS, in za neživilsko industrijo“.

▼M4 —————

▼B

2. Jajca iz razreda A morajo biti razvrščena po masi.

3. Razvrščanje v razrede A in B mora biti narejeno upoštevajoč predvsem kriterije, ki so zapisani v členu 20(2).

▼M5

4. Pakirnim centrom, ki so bili 1. junija 2003 pooblaščeni za pranje jajc za dostavo končnemu potrošniku, se lahko za prehodno obdobje do 31. decembra 2006 dovoli, da nadaljujejo pranje takih jajc pod strogim nadzorom pristojnega organa zadevne države članice. Takšna jajca se lahko prodajajo na celotnem ozemlju Skupnosti, kjer organi oblasti držav članic, ki so izdali dovoljenja, izvajajo svoje pristojnosti.

Prana jajca morajo biti skladna s pogoji za jajca razreda A, vendar se jih razvrsti kot „prana jajca“.

Države članice obvestijo Komisijo in druge države članice o imenih in naslovih pooblaščenih pakirnih centrov ter o uporabljenih ukrepih za nadzor.

5. Jajca za prodajo na drobno v francoskih čezmorskih departmajih se lahko ohlajena odpremijo v ta del ozemlja Skupnosti. V tem primeru se glede na potreben čas prevoza določi najdaljši časovni rok za dostavo do potrošnika, predviden v členu 3(1) Odločbe Sveta 94/371/ES, v skladu s postopkom, določenim v členu 17 Uredbe (EGS) št. 2771/75.

▼M4

Člen 7

1.

▼M5

(a) Jajca razreda A in prana jajca morajo biti žigosana s registrsko številko proizvajalca in označbo načina reje.

▼M4

(b) Komisija oceni metode označevanja, ki so v veljavi v tretjih državah izvoznicah. Če ugotovi, da dajejo uporabljeni postopki zadostno jamstvo glede enakovrednosti z veljavnimi tehničnimi pravili in standardi Skupnosti, lahko jajca, uvožena iz zadevnih držav, dobijo registracijsko kodo, kakor je navedeno pod (a). V nasprotnem primeru pa dobijo uvožena jajca registracijsko kodo, ki omogoča identifikacijo nedoločljivega načina reje in države porekla.

(c) Komisija se po potrebi pogaja s temi državami, da doseže ustrezne načine dajanja jamstev glede usklajenosti s standardi označevanja, ki so enakovredni postopkom Skupnosti.

(d) Uporabo teh navedb urejajo pogoji, ki naj se določijo v skladu s postopkom, določenim v členu 20.

2. Na jajca razreda A se lahko žigosa ena ali več naslednjih registracijskih oznak:

(a) datum roka uporabnosti (rok trajanja);

(b) eden ali več nadaljnjih datumov, namenjenih zagotavljanju dodatnih informacij za potrošnika;

(c) razvrščanje po kakovosti;

(d) razvrščanje po masi;

(e) številka pakirnega centra;

(f) ime ali firma pakirnega centra;

(g) trgovsko ime ali blagovna znamka;

(h) navedba porekla jajc.

Navedbe, predvidene v (f) in (g), se uporabijo le v skladu z ustreznimi pogoji, določenimi v drugem stavku povedi, ki sestavlja člen 10(1)(a).

Navedbe, predvidene pod (b) in (h), se uporabijo le v skladu z ustreznimi pogoji, določenimi v členu 10(3).

Na jajcih razreda A so lahko tudi podrobnosti o tem, kako so kokoši krmljene. Te podrobnosti se uporabijo le v skladu z ustreznimi pogoji, določenimi v členu 10(3).

Člen 8

1. Na jajcih razreda B, razen na počenih, je registracijska oznaka, ki kaže njihovo razvrstitev po kakovosti. Na njih je lahko tudi ena ali več navedb, naštetih v členu 7.

▼M5

2. Jajca razreda A in prana jajca, ki nimajo več lastnosti, določenih za tiste razrede, se razvrstijo v razred B. Neposredno se dostavijo podjetjem v živilski industriji, odobrenim v skladu z Smernico 89/437/EGS, ali neživilski industriji, pakiranja pa morajo biti jasno označena, da je razvidno, kam so namenjena.

▼B

Člen 9

Jajca ne smejo nositi nobenih drugih označb razen tistih, ki so predpisane v tej Uredbi.

Člen 10

1. Velika pakiranja in mala pakiranja, tudi če so v sklopu velikih pakiranj, morajo na zunanji strani imeti jasno vidno in čitljivo označbo:

▼M1

(a) ime ali firma in naslov podjetja, ki je pakiralo jajca ali jih je dalo pakirati; ime, firma ali blagovna znamka, ki jo uporablja to podjetje, in je lahko blagovna znamka, ki jo skupinsko uporablja več podjetij, se lahko prikaže, če ne vsebuje navedbe ali simbola, ki so v nasprotju s to uredbo glede kakovosti ali svežosti jajc, glede načina reje, uporabljene pri njihovi proizvodnji, ali izvora jajc;

▼B

(b) registrska številka pakirnega centra;

(c) razvrstitve po kakovosti in masi. Jajca razreda A se lahko označijo ali z besedo „A razred“ ali s črko „A“ bodisi samostojno ali pa v kombinaciji z besedo „sveže“;

(d) števila pakiranih jajc;

▼M5

(e) za jajca razreda A in prana jajca datum minimalnega roka uporabnosti, ki mu sledijo ustrezna priporočila za shranjevanje;

(f) za jajca razreda B datum pakiranja;

(g) način reje za jajca razreda A in za prana jajca. Ti podatki bodo uporabljeni skladno s pravili, ki se določijo v skladu s postopkom, določenim v členu 20;

(h) podatki o hlajenju v nekodirani obliki, kar zadeva jajca, ki se prodajajo v francoskih čezmorskih departmajih;

(i) besedilo ‚prana jajca‘ za jajca, ki so odobrena za pranje v skladu s členom 6(4).

▼B

2. Tako majhni kot veliki paketi lahko vseeno imajo sledeče dodatne informacije na obeh, tako na notranji kot na zunanji strani:

(a) prodajna cena;

(b) maloprodajne upravne in/ali skladiščne kontrolne kode;

(c) enega ali več nadaljnjih datumov, katerih namen je potrošniku zagotoviti dodatne informacije;

(d) posebnosti kot so posebni skladiščni pogoji;

▼M1

(e) navedbe ali simboli, oblikovani za pospeševanje prodaje jajc ali drugih artiklov, pod pogojem, da ni verjetno, da bi te navedbe ali simboli in način, kako so izdelani, zavajali kupca;

▼M4

(f) navedbo krmnega obroka za nesnice.

▼M4

3. Nadaljnji datumi in navedbe v zvezi z načinom reje, poreklom jajc in o tem, kako so nesnice hranjene, se lahko uporabijo le na podlagi pravil, ki se določijo v skladu s postopkom, določenim v členu 20. Ta pravila zajemajo predvsem merila v zvezi z načinom reje, poreklom jajc in kako so nesnice krmljenje.

Če pa se izkaže, da je uporaba označb v zvezi s poreklom jajc in načinom reje škodljiva za pretočnost trga Skupnosti ali se pojavijo resne težave v zvezi z nadzorom nad uporabo teh navedb in njegovo učinkovitostjo, lahko Komisija po enakem postopku začasno razveljavi te označbe.

Brez poseganja v zgoraj navedeno se te podrobnosti, kadar velike škatle vsebujejo majhne škatle ali jajca, označena s katerim koli sklicevanjem na poreklo jajc, prikažejo tudi na velikih škatlah.

▼B

Člen 11

1. Velika pakiranja morajo biti opremljeni s trakom ali etiketo, na kateri so navedene posebnosti, na katere se nanaša člen 10, ki pa ne smejo biti več uporabljane po tem, ko je bilo pakiranje odprto, in ki jih smejo izdati javne agencije ali pa so izdane pod njihovim nadzorom, kot je to navedeno v členu 18. Vendar pa se tega traka ali etikete ne sme zahtevati v primeru velikih pakiranj, ki imajo obliko odprtih posod ali odprtih zabojnikov pod pogojem, da so ti zadnji takšne vrste, da ne motijo označevanja posebnosti, na katere se nanaša člen 10, ki so prikazane na malih pakiranjih, ki so v njih vloženi.

2. Zaradi omejitve, v primeru neposredne dobave od pakirnice do trgovine na drobno za jajca, ki so namenjena za nepakirano prodajo v majhnih količinah, kot je to določeno po postopku izčlena 17 Uredbe (EGS) št. 2771/75, se sme dovoliti, da se ta jajca ne pakirajo v velika pakiranja.

▼M2

Člen 12

Besede „ekstra“ ali „ekstra sveža“ se lahko uporabijo pri malih pakiranjih, ki vsebujejo jajca razreda A, opremljenih s trakom ali nalepko. Te besede so natisnjene na trak ali nalepko, ki se odstrani in uniči najpozneje sedmi dan po pakiranju ali deveti dan po znesitvi.

▼M5

Člen 13

1. Jajca, ki so razstavljena za prodajo ali ponujena v prodajo v trgovini na drobno, se ponudijo glede na razvrstitev po kakovosti in masi ter po načinu reje. Različna kakovost in razporeditev po masi kot tudi način reje morajo biti označeni na prodajnih policah jajc tako, da to potrošnik jasno in nedvoumno vidi.

2. Pri jajcih v razsutem stanju morajo biti prikazane naslednje dodatne informacije za prodajo:

(a) registrska številka pakirnega centra, ki je jajca razvrstil v razrede, ali tretjo državo porekla v primeru uvoženih jajc;

(b) datum minimalnega roka uporabnosti, čemur sledijo ustrezna priporočila za shranjevanje;

(c) podatki o hlajenju v nekodirani obliki za jajca, ki se prodajajo v francoskih čezmorskih departmajih;

3. Jajca razreda A, razen jajc razreda A z oznako „ekstra“ v skladu s členom 12, se lahko prodajajo v manjših pakiranjih, z različno razvrstitvijo po masi V tem primeru so na pakiranjih dodatne informacije o skupni neto masi ter imajo bodisi oznako „jajca različnih velikosti“ bodisi označitev različne razvrstitve po masi.

▼B

Člen 14

Pakiranja ne smejo imeti nobenih drugih označb razen tistih, ki so navedene v tej Uredbi.

Člen 15

Jajca iz, tretjih držav ne smejo biti uvožena in biti dana v prosti promet v Skupnosti razen če:

(a) ustrezajo določbam členov 3, 6 do 9, 12, 13(2) in 14;

(b) so pakirana v pakiranja, vključno z malimi pakiranji vsebovanimi v velikih pakiranjih in imajo jasno vidne in čitljive sledeče podatke: (aa) država izvora; (bb) ime, priimek in naslov oziroma firmo in sedež pakirnga centra v tretji državi; (cc) razvrstitev po kakovosti in masi (dd) za velika pakiranja maso pakiranih jajc v kilogramih in njihovo število in za mala pakiranja njihovo število; ▼M5 (ee) datum pakiranja in datum minimalnega roka uporabnosti, čemur sledijo ustrezna priporočila za shranjevanje za jajca razreda A in datum pakiranja za jajca razred B; ▼B (ff) ime pošiljatelja in naslov v primeru velikih pakiranj; ▼M4 (gg) način reje za jajca razreda A iz člena 10(1)(g) ali naslednja navedba: „način reje ni znan“. ▼B

Člen 16

1. Ta Uredba se mora uporabljati tudi za jajca, ki so pakirana in namenjena za izvoz izven držav Skupnosti. Jajca, pakirana in namenjena za izvoz, ki so bila potopljena se ne smejo šteti kot konzervirana jajca.

2. Z odstopanjem od odstavka 1, in da bi jajca ustrezala predpisom določenih držav uvoznic, smejo jajca pakirana in namenjena za izvoz:

(a) biti taka, da izpolnjujejo zahteve, ki presegajo zahteve te Uredba, glede kakovosti, označevanja in etiketiranja ali še kakšne dodatne zahteve;

(b) imeti na paketu označbe ali podatke različne narave pod pogojem, da se takšne označbe in podatke ne zamenjujejo z označbami in podatki iz te uredbe.

3. Jajca, ki so pakirana in namenjena za izvoz se lahko razvrščajo po drugačnih razvrstitvah po masi, kot so tiste, ki so sprejete v skladu z členom 20. V tem primeru mora biti razvrstitev po masi na pakiranju prikazana nekodirano.

Člen 17

Ta uredba ne velja za jajca, ki jih potrošnik za svojo lastno uporabo uvozi iz tretjih držav ali izvozi iz Skupnosti v majhnih količinah, ki ne presegajo 60 jajc.

Člen 18

1. Skladnost s to Uredbo nadzorujejo agencije, ki so v vsaki državi članici imenovane za ta namen. Seznam teh agencij je potrebno posredovati drugim državam članicam in Komisiji najkasneje mesec dni pred uveljavitvijo te uredbe. Vsaka sprememba tega seznama mora biti sporočena drugim državam članicam in Komisiji.

2. Proizvodi, ki jih ureja ta Uredba, morajo biti v vseh fazah trženja ter tudi med prevozom vzorčene s pomočjo naključne izbire. Za jajca, ki se uvažajo iz tretjih držav, se mora takšno naključno vzorčno preverjanje opraviti med carinjenjem.

Člen 19

1. Odločitve, zaradi neizpolnjevanja te Uredbe, morajo biti sprejete za celo serijo, ki je bila pregledana.

2. Tam kjer se domneva, da pregledana serija ne izpolnjuje pogojev te Uredbe, mora nadzorna agencija prepovedati njeno trženje ali uvoz, če serija prihaja iz tretjih držav, dokler se ne dokaže njene skladnosti s to Uredbo.

3. Agencija, ki je naredila nadzor, mora potrditi, da je zavrnjena serija izpolnjevala oziroma izpolnjuje pogoje iz te Uredbe.

Člen 20

1. Podrobnejša pravila za izvedbo te Uredbe bodo sprejeta po postopku iz člena 17 Uredbe (EGS) št. 2771/75, predvsem glede:

— pogostnosti zbiranja, dostave in ravnanja z jajci,

— kriterija kakovosti in razvrščanja po masi,

— posebnosti označevanja jajc in njihovih pakiranj.

2. Zaradi sprejetja po postopku, na katerega se nanaša odstavek 1 o parametrih, ki veljajo za vsak kakovostni razred, je potrebno posebej upoštevati sledeče kriterije:

— videz lupine,

— čvrstost beljaka,

— višino zračnega mehurčka,

— velikost in utrditev rumenjaka,

— neprisotnost pikic in/ali tujih teles,

— razvoj zarodnih celic.

3. Kjer je potrebno, se morajo po postopku iz odstavka 1 tega člena, sprejeti pravila, ki vključujejo meje in obvezne omejitve za vzdrževanje kakovosti jajc, upoštevajoč različnost klimatskih pogojev v različnih regijah Skupnosti.

▼M4

4. V skladu s postopkom, določenim v členu 17 Uredbe (EGS) št. 2771/75, Komisija sprejme:

(a) ukrepe, ki so potrebni za pospešitev prehoda na režime, vzpostavljene v drugi alinei člena 6(1), členih 7 in 8, členu 10(1)(e), (f) in (g), členu 10(2)(f), členu 10(3) in členu 15(b)(gg);

(b) ukrepe, ki so potrebni in ustrezno utemeljeni za rešitev praktičnih, specifičnih in nepredvidenih problemov v sili.

▼B

Člen 21

Države članice morajo ukreniti vse, kar je potrebno, da se kaznujejo kršitve te Uredbe.

Člen 22

1. Države članice in Komisija morajo druga drugi sporočijo informacije, ki so potrebne za uporabo te Uredbe.

2. Ukrepi, katerih namen je zagotoviti enotno uporabo te Uredbe, morajo biti sprejeti v skladu s postopkom iz člena 17 Uredbe (EGS) 2771/75.

▼M4

Člen 22a

Komisija najpozneje do 30. junija 2003 predloži Svetu poročilo o razvoju glede potrošnje jajc, želja potrošnikov in potrošniških organizacij ter izdaje oznak za jajca in spremljanje stanja jajc skupaj z ustreznimi predlogi.

▼B

Člen 23

1. Uredba (EGS) št. 2772/75 se s tem razveljavi.

2. V vseh uradnih dokumentih Skupnosti, ki se sklicujejo na člene iz Uredbe (EGS) št. 2772/75, se tako sklicevanje bere tako, kot je navedeno v korelacijski tabeli v prilogi.

3. Države članice smejo do 1. julija 1991 še naprej za jajca uporabljati tržne standarde, ki so zapisani v Uredbi št. 2772/75 namesto tistih, ki so določeni v tej Uredbi.

Člen 24

Ta Uredba začne veljati 1. oktobra 1990 razen člena 4(2), ki se začne uporabljati 1. januarja 1992.

Ta Uredba je v celoti zavezujoča in se neposredno uporablja v vseh državah članicah.









PRILOGA







Korelacijska tabela Uredba (EGS) št. 2772/75 Ta uredba členi 7 do 10 črtani člen 11 člen 7 člena 12 in 13 člen 8 člen 14 črtan člen 15 člen 9 člen 16 črtan člena 17 in 18 člen 10 (člen 17(1), prvi pododstavek člen 11) člen 19 člen 12 člen 20 člen 13 člen 21 člena 14 in 10(2) in (3) člen 22 izbrisan členi 24 do 32 členi 16 do 24

▼M3









PRILOGA II

Regije na Finskem iz člena 2(3)

Province:

— Lappi,

— Oulu,

— Pohjois–Karjala,

— Kuopio.

Otoki Åland.